Държавен вестник, бр. 64, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  64
Чл. 21. На видно място в складовете за 
съхранение на ПРЗ по чл. 18 и 19 се поставят:
1. списък с имената на лицата с разрешен 
достъп до ПРЗ (отговорник на склада и об­
служващия персонал); 
2. указания за безопасна работа с ПРЗ;
3. указания за детоксикация на ПРЗ при 
инцидент и/или авариен разлив.
Раздел II
Съхранение на продуктите за растителна 
защита
Чл. 22. Лицата, които съхраняват ПРЗ:
1. осигуряват физическата им защита с 
цел предотвратяване на нерегламентирано 
използване на ПРЗ;
2. организират и експлоатират складовете 
по начин, който изключва замърсяването на 
въздуха, водите и почвите;
3. оборудват складовете с уреди, съоръже­
ния и средства за пожарогасене;
4. разработват планове за действие при 
пожари и аварии;
5. обозначават с указателни знаци взриво­
опасните и пожароопасните места; 
6. утвърждават указания за почистване и 
детоксикация на помещенията и оборудването.
Чл. 23. (1) В складовете по чл. 16, т. 2 – 4 
се съхраняват ПРЗ, които имат разрешение 
за пускане на пазара и употреба, издадено от 
изпълнителния директор на БАБХ.
(2) В складовете за търговия на ПРЗ и в 
селскостопанските аптеки се съхраняват ПРЗ, 
предназначени за продажба.
(3) Продуктите за растителна защита се 
съхраняват само в оригинални опаковки 
или преопаковани по съответния ред, като 
се спазват правилата за съхранение, посоче­
ни в етикета и в информационния лист за 
безопасност.
Чл. 24. (1) В склада на селскостопанските 
аптеки се съхраняват ПРЗ от втора професио­
нална категория на употреба и/или непрофе­
сионална категория на употреба в опаковки 
с вместимост до 1 литър/килограм. Заедно 
с ПРЗ могат да се съхраняват и биоциди, 
торове, подобрители на почвата, биологично 
активни вещества, хранителни субстрати, 
обеззаразени семена и материали, свързани 
с производството на земеделска продукция и 
с приложението на ПРЗ. 
(2) В складовете за търговия с ПРЗ се съх­
раняват ПРЗ от първа и втора професионална 
категория на употреба и непрофесионална 
категория на употреба.
(3) Продукти за растителна защита от първа 
професионална категория на употреба и ПРЗ, 
предназначени за фумигация, се съхраняват 
в метален заключващ се шкаф за съхранение 
на ПРЗ.
Чл. 25. (1) Продуктите за растителна за­
щита се съхраняват върху палети, рафтове 
или стелажи, които ги изолират от подовата 
настилка.
(2) Продуктите за растителна защита се 
подреждат и обозначават с табели по предназ­
начение (фунгициди, инсектициди, хербициди 
и др.), като всеки отделен вид се разделя от 
останалите с подходящо отстояние, което не 
позволява взаимодействие между тях.
(3) Продуктите за растителна защита се 
съхраняват съобразно изискванията, посочени 
на етикета.
(4) Гранулираните и прахообразните ПРЗ 
се подреждат над течните.
(5) Продуктите за растителна защита се 
съхраняват на безопасно разстояние от на­
гревателни уреди, торове и семена.
Чл. 26. (1) При наличие на ПРЗ по смисъ­
ла на чл. 51 ЗЗР продуктите се обозначават 
с надпис „Негодни“ и временно се съхраня­
ват на отделно обозначено за целта място в 
складовете за съхранение на ПРЗ. 
(2) Продуктите по ал. 1 подлежат на обез­
вреждане или унищожаване по Закона за 
управление на отпадъците.
Чл. 27. Продуктите за растителна защита 
от първа професионална категория на упо­
треба се съхраняват в отделна част на склада, 
обособена чрез преградни стени, решетки или 
мрежи или в заключващ се метален шкаф в 
помещението за съхранение на ПРЗ, която е 
с ограничен и контролиран достъп.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Авариен разлив“ е събитие, възникна­
ло в резултат на нежелано разсипване или 
изтичане на ПРЗ вследствие на нарушаване 
целостта на опаковката и представляващо 
опасност за здравето и безопасността на хо­
рата и околната среда.
2. „Детоксикация“ е разрушение и/или 
обезвреждане на различни токсични вещества 
чрез химични, физически и/или биологични 
методи.
3. „Защита от неоторизиран достъп на 
лица“ е комплекс от елементи за охрана на 
даден обект (сгради, помещения или съоръ­
жения) – жива охрана, СОТ и т.н.
4. „Инцидент“ е събитие, възникнало при 
транспортирането, товарно-разтоварните дей­
ности или съхранението на ПРЗ, в резултат 
на което се нанася повреда на имущество, 
възниква пожар, разсипване, изтичане на 
течност или друго явление, от което е вид­
но, че целостта на опаковката на продукта 
е нарушена, и представляващо опасност за 
здравето на хората и околната среда.
5. „Складове“ са сгради, помещения в сгради 
или специално обособени места в помещения 
в сграда/сгради.